Сесилия Мейрелес
Свенливост

Превод от португалски: Александър Муратов, Атанас Далчев, 1968

chitanka.info

Стига само да ти кимна

лекичко и отдалеко,

за да дойдеш ти със мене,

за да бъдеш мой навеки…

Но това не ще направя.

От върха на миговете

падналата дума бърза,

пресушава океани

и земи далечни свързва.

Няма думата да кажа.

За да ме познаеш лесно

между ветровете мощни,

загасявам моите мисли

и обличам дрехи нощни,

изнамерени от мене.

И дорде не ме откриеш,

слънцето все тъй ще свети

и на времето със хода

все ще плуват световете.

И един ден ще угасна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.